  Туспуктэм: Руслан Нуриахметов Майя Бывальцева 2022-тӥ арын коньвуон та вактылы эсэпъёслэсь шунытгес возиськиз. Уй-нуналъем шоро-шоро температура тужгес вылӥын вал 3-тӥ коньывуонэ Можгаын: +12,8 градус. Отын, озьы ик Глазкарын температура эсэпъёслэсь +6,1 градуслы вылӥынгес вал. Со сярысь улосвыл Гидрометцентрлэн пресс-службаез ивортӥз. 3-тӥ коньывуонэ нуназе Можгаын тужгес вылӥ температура пусъемын; +18,9 градус. Соку ик тужгес шуныт уй вал Сьӧлтаын: +9,5 градус. Тужгес кезьыт нунал вал 27-тӥ коньывуон, соку Дэбесын -6,9 градус пусйизы. Толэзьлы йылпумъянъёсъя температура эсэпъёслэсь 1-2 градуслы вылӥынгес вал. Коньывуонлэн эсэпез +3…+4 градус Кылем толэзе котькуд нунал сямен зориз. Нырысетӥ лымы 21-тӥ коньывуонэ усиз. Собере зор, кот лымы, лымы усьылӥз. 25-тӥ, 29-31 коньывуонэ лымы музъемез кӧня ке дырлы шобыртылӥз. Оглом зор-кот эсэпъёс котырын вал. Будосъёс понна толэзь оглом умой орчтиз, но куд-ог интыосын музъем золгес котмылӥз. Толйись юос пушйыса потӥзы, оглом умой будо. Удмуртиысь шуръёсын ву кӧня ке кулэсмиз. Толэзь пумын кезьыт кариськемен, Чупчи шурлэн ярдураз веркчи йӧ кылдылӥз.  Тегъёс: куазь Гидрометцентр Удмуртия сӥзьыл  